Kvalifikácia na Majstrovstvá sveta klubov FIFA 2025

**Kvalifikácia na Majstrovstvá sveta klubov FIFA 2025** bol kvalifikačný proces, ktorý rozhodol o 32 účastníkoch Majstrovstiev sveta klubov FIFA 2025. Finálový turnaj sa bude hrať v USA od 14. júna do 13. júla 2025.

Väčšina tímov sa kvalifikovala na základe výkonov v kontinentálnych súťažiach svojich príslušných konfederácii. V rámci kvalifikácie sa odohral iba jeden zápas, ktorý určil posledný tím na Majstrovstvách sveta klubov.

## Pridelenie miest
14. februára 2023 rada FIFA schválila pridelenie miest pre turnaj v roku 2025 na základe „súboru objektívnych metrík a kritérií“. UEFA získala najviac miest a to 12, CONMEBOL získal šesť miest. Štyri miesta dostali AFC, CONCACAF a CAF, zatiaľ čo OFC a hostiteľská asociácia dostali po jedno mieste. Rada FIFA 14. marca schválila kľúčové princípy zoznamu prístupových práv pre turnaj. Vzhľadom na súťaže ukončené počas štvorročného obdobia od roku 2021 do roku 2024 sú tieto zásady nasledovné:

* UEFA (12 miest) - víťazi Ligy majstrov UEFA v rokoch 2021 až 2024, pričom ďalšie tímy budú určené podľa klubového rebríčka za štvorročné obdobie
* CONMEBOL (6 miest) - víťazi Copa Libertadores v rokoch 2021 až 2024, pričom ďalšie tímy budú určené podľa klubového rebríčka za štvorročné obdobie
* AFC, CONCACAF a CAF (4 miesta) - víťazi najvyšších kontinentálnych klubových súťaží v rokoch 2021 až 2024
* OFC (1 miesto) - najvyššie umiestnený klub medzi víťazmi Ligy majstrov OFC v rokoch 2021 až 2024
* Hostiteľská krajina (1 miesto) - bude určené neskôr

Ak klub vyhrá dve alebo viac sezón v najvyššej klubovej súťaži, nahradí ho ďalší tím podľa podľa klubového rebríčka za štvorročné obdobie. Bude sa uplatňovať obmedzenie dvoch klubov na zväz, s výnimkou majstrovských klubov, ak viac ako dva kluby z toho istého zväzu vyhrajú najvyššiu klubovú súťaž svojej konfederácie. Metóda výpočtu štvorročného hodnotenia klubov v rámci každej konfederácie bude založená na športových kritériách počas sezón ukončených medzi rokmi 2021 a 2024 a bude dokončená po konzultácii s konfederáciami a zainteresovanými stranami.

**Poznámka**

Z turnaja bol vylúčená mexický klub Club León z dôvodu porušenia pravidiel o vlastníctve viacerých klubov. Totiž majitelia klubu vlastnia aj klub CF Pachuca. Club León bol vylúčený a bola zriadená baráž o MS klubov v ktorej hrali kluby Los Angeles FC a Club América

### Podľa krajín

## Konfederačné kvalifikácie
Pre konfederácie okrem UEFA bola metóda nasledovná:

* 3 body za výhru
* 1 bod za remízu
* 3 body za úspešný postup do každej novej fázy súťaže

Metóda, ktorú UEFA použila na výpočet klubového koeficientu, bola "vynimočne použitá" na zoradenie európskych tímov a bola nasledovná:

* 2 body za výhru
* 1 bod za remízu
* 4 body za kvalifikáciu do skupinovej fázy
* 5 bodov za kvalifikáciu do osemfinále
* 1 bod za postup do každej ďalšej fázy súťaže

### AFC
Tabuľka zobrazuje prvých desať tímov v rebríčku AFC ako aj ďalšie relevantné tímy

### CAF
Tabuľka zobrazuje prvých desať tímov v rebríčku CAF ako aj ďalšie relevantné tímy

### CONCACAF
Tabuľka zobrazuje prvých desať tímov v rebríčku CONCACAF ako aj ďalšie relevantné tímy

### CONMEBOL
Tabuľka zobrazuje prvých desať tímov v rebríčku CONMEBOL ako aj ďalšie relevantné tímy

### OFC
V prípade OFC sa do turnaja kvalifikoval iba najlepšie umiestnený klub, ktorý bol kontinentálnym šampiónom. Konfederačné poradie sa preto neuplatňovalo, keďže Auckland City vyhral všetky ročníky Ligy majstrov OFC v tomto kvalifikačnom období.

### UEFA
Tabuľka zobrazuje prvých dvadsať tímov v rebríčku UEFA

## Baráž o MS klubov
Club León sa mal pôvodne zúčastniť MS klubov ako víťaz Pohára majstrov CONCACAF 2023. Tím však bol 21. marca 2025 z turnaja vyradený Odvolacou komisiou FIFA z dôvodu porušenia pravidiel o vlastníctve viacerých klubov, keďže León a Pachuca majú toho istého vlastníka. FIFA tak vylúčila León a o ich miesto sa malo rozhodovať v baráži. Do baráže vstúpili Los Angeles FC, ako porazený tím z finále Pohára majstrov CONCACAF v roku 2023, a mexický klub Club América ako najvyššie postavený tím v rebríčku CONCACAF. Baráž sa konala 31. mája 2025 v Los Angeles na BMO Stadium.

## Referencie

## Externé odkazy

* https://www.fifa.com/en/tournaments/mens/club-world-cup/usa-2025

Kategória:Majstrovstvá klubov FIFA